પારિવાર સંબંધિત સંશોધન કર્યા બાદ વૈજ્ઞાનિકોએ તારણ કાઢ્યું હતું કે એક કુટુંબમાં માતા-પિતા તથા તેમના સંતાનોમાં એક સરખા પ્રકારના ‘હલીકૉબેક્ટર’ બેક્ટેરિયા જોવામાં આવ્યા છે કે એ બાબત ખાત્રી આપે છે કે એક પરિવારના સદસ્યોમાં આ રોગ ફેલાવાનું કાર્ય ઘણું સામાન્ય છે અને તે બહુ ઝડપથી થતું હોય છે. હકીકતમાં, માનવશરીરમાં ‘હેલીકૉબેક્ટર’ના વસવાટને લીધે પેટમાં સંચિત થતા ઉપયોગી એસિડનું પ્રમાણ ઓછું થઇ જાય છે અને આને પરિણામે આ બેક્ટેરિયાનો સતત વિકાસ થતો જાય છે. જો પેટમાં પર્યાપ્ત માત્રામાં એસિડનું પ્રમાણ જળવાઇ રહે તો આહાર માર્ગે શરીરમાં પ્રવેશ કરનારા સૂક્ષ્મજીવોનો આ એસિડ દ્વારા નાશ થઇ જાય છે.